శివ శక్తి దత్త

కోడూరి శివశక్తి దత్తా (జననం కోడూరి సుబ్బారావు, 1932 అక్టోబరు 8 - 2025 జులై 7) తెలుగు సినిమా గీత రచయిత, స్క్రీన్‌ప్లే రచయిత, చిత్రకారుడు. తెలుగు చిత్రాలలో సంస్కృత పాటలు రాసినందుకు గాను శివశక్తి దత్తా గుర్తింపు పొందాడు. ఆయన ప్రముఖ సినీ రచయిత వి. విజయేంద్ర ప్రసాద్ కు సోదరుడు అవుతాడు. సంగీత దర్శకుడు ఎం. ఎం. కీరవాణికి తండ్రి, దర్శకుడు ఎస్. ఎస్. రాజమౌళికి పెదనాన్న.

 ప్రారంభ జీవితం 
శివశక్తి దత్తా 1932 అక్టోబరు 8న జన్మించాడు. ఆయన అసలు పేరు కోడూరి సుబ్బారావు. ఆయన కుటుంబం ఆంధ్రప్రదేశ్ రాజమండ్రి సమీపంలోని కోవూరుకు చెందినది. శివశక్తి దత్తా తండ్రి కోడూరి విజయ అప్పారావు. అప్పారావు కొవ్వూరులో పెద్ద భూస్వామి. కాంట్రాక్టరు కూడా. కొవ్వూరులో 12 బస్సులతో రవాణా సంస్థను కూడా స్థాపించాడు. అతనికి చిన్నప్పటినుంచి కళల పట్ల మక్కువ ఉండేది. అతని రెండవ కుమారుడు సుబ్బారావు, తరువాత అతని పేరును బాబూరావుగా మార్చుకున్నాడు.

శివశక్తి దత్తా ఏలూరు సి. ఆర్. రెడ్డి కళాశాల ఇంటర్మీడియట్ చదువుతూ మధ్యలోనే చదువు ఆపేశాడు. చిన్న వయస్సు నుండే కళల వైపు మొగ్గు చూపిన శివశక్తి దత్తా తన ఇంటి నుండి పారిపోయి ముంబై సర్ జె. జె. స్కూల్ ఆఫ్ ఆర్ట్ కళాశాలలో చేరారు. ఇంటి నుండి పారిపోయిన రెండు సంవత్సరాల తర్వాత శివశక్తి దత్తా డిప్లమా అందుకున్నాడు. పట్టా అందుకుని కొవ్వూరుకు తిరిగి వచ్చాడు. కమలేష్ అనే కలం పేరుతో రచనలు చేసేవాడు. తరువాత సుబ్బారావు తన పేరును శివశక్తి దత్తాగా మార్చుకున్నాడు. శివశక్తి దత్తాకు సంగీతంపై కూడా ఆసక్తి ఉండేది. గిటార్, సితార్, హార్మోనియం వాయించడం నేర్చుకున్నాడు.

 కెరీర్ 
శివశక్తి దత్తాకు సినిమాలు మీద ఉన్న ఆసక్తి అతన్ని మద్రాసు నగరానికి వెళ్లేలా చేసింది. మద్రాసు వెళ్లిన తర్వాత ఆయన కొంతకాలం ఇద్దరు దర్శకుల వద్ద పనిచేసి, పిల్లనగ్రోవి అనే సినిమాను ప్రారంభించారు, ఈ సినిమా ఆర్థిక కారణాల వల్ల మధ్యలో ఆగిపోయింది.

తరువాత శివశక్తి దత్తాకు తన స్నేహితుడైన సమతా ముఖర్జీ ద్వారా సినిమా దర్శకుడు కె. రాఘవేంద్రరావుతో పరిచయం ఏర్పడింది. రాఘవేంద్రరావు శివశక్తి దత్తాకు తన సినిమాలలో చిన్నచిన్న అవకాశాలు ఇచ్చేవాడు. శివశక్తి దత్తాకు జానకి రాముడు (1988) తో మొదటి అవకాశం లభించింది, ఈ సినిమా బాక్సాఫీస్ వద్ద విజయవంతమైంది.

తరువాత, శివశక్తి దత్తా సై, ఛత్రపతి, రాజన్న, బాహుబలి: ది బిగినింగ్, బాహుబలి 2, ఆర్ఆర్ఆర్, హను-మ్యాన్ వంటి వివిధ సినిమాలకు సాహిత్యం అందించాడు.

 వ్యక్తిగత జీవితం 
శివశక్తి దత్తా ప్రముఖ సంగీత దర్శకుడు ఎం. ఎం. కీరవాణి తండ్రి. అతనికి ఆరుగురు తోబుట్టువులు - ఒక అన్న, ఒక అక్క, నలుగురు తమ్ముళ్లు ఉన్నారు. అతనికి రచయిత వి. విజయేంద్ర ప్రసాద్ తో మంచి సంబంధం ఉండేది. శివశక్తి దత్తా ప్రముఖ దర్శకుడు ఎస్. ఎస్. రాజమౌళి సంగీత స్వరకర్త ఎం. ఎం. శ్రీలేఖ లకు పెదనాన్న.

 అవార్డులు 

 ఐఫా ఉత్సవం

 ఉత్తమ గీత రచయిత-తెలుగు 'మమతల తల్లి' కోసం నామినేట్ చేయబడింది బాహుబలిః ది బిగినింగ్.

 ఫిల్మోగ్రఫీ 

 దర్శకుడిగా 
 చంద్రహాస్ (2007) 

 రచయితగా 
 జానకిరాముడు (1988) 

 డిస్కోగ్రఫీ 

 పాటల రచయితగా 
సంవత్సరం.సినిమాపాట (లు)రిఫరెండెంట్.2004సై"నల్లా నల్లని కళ్ళ"2005ఛత్రపతి"అగ్ని స్ఖలన, మన్నేలా తింటివిరా"2006హనుమంతు"మాతృ దేశ విముక్తి"2011రాజన్న"అమ్మ అవని"2012షిర్డీ సాయి"అమరారామ", "ఆరతి"2015బాహుబలిః ది బిగినింగ్"మమతల తల్లి", "దేవర" 2017బాహుబలి 2: ది కన్‌క్లూజన్ సాహోరే బాహుబలి శ్రీవల్లీ"లాలీ లాలీ"ఓం నమో వేంకటేశాయ"వయ్యారి కలహంసిక"2019ఎన్.టి.ఆర్. కథానాయకుడు"కథానాయక"2018సవ్యసాచి"సవ్యసాచి"2020జాంబీ రెడ్డి"మృత్యుంజయ"2021పెళ్లిసందD"హయామ్ వసిష్ఠ"2022ఆర్ఆర్ఆర్"రామ రాఘవమ్"2024హను-మాన్"అంజనాద్రి థీమ్ సాంగ్"

 మరణం 
శివశక్తి దత్తా 92 ఏళ్ల వయసులో 2025 జులై 7న రాత్రి హైదరాబాదు మణికొండలోని తన నివాసంలో తుదిశ్వాస విడిచాడు.

 మూలాలు 

వర్గం:2025 మరణాలు
వర్గం:1932 జననాలు